Diari Oficial de la Generalitat Valenciana


Sumari del DOGV 4032, del 29-06-2001 (2001/6285)

Informació pública de la convocatòria per a l'alçament d'actes prèvies d'ocupació dels béns i drets afectats per les obres compreses al projecte de canalització, defensa i urbanització del riu Barxell.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4032

Data del DOGV
:   29-06-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/6285


Organisme emissor
:   Ajuntament d'Alcoi

Tipus de document
:   Anunci

Informació pública de la convocatòria per a l'alçament d'actes prèvies d'ocupació dels béns i drets afectats per les obres compreses al projecte de canalització, defensa i urbanització del riu Barxell. [2001/Q6285]
  
Es fa pública la resolució mitjançant la qual es convoca per a l'alçament d'actes prèvies a l'ocupació dels béns i drets afectats per les obres compreses al projecte de canalització, defensa i urbanització del riu Barxell. Tram I. Viaducte de Sant Jordi Alcoi (Alacant).
  
Una vegada efectuat el tràmit d'informació pública establit en l'article 56.1 REF, mitjançant l'Acord de data 12 de juny de 2001, publicat en el Diari Oficial de la Generalitat Valenciana, el Consell de la Generalitat Valenciana declara urgent l'ocupació dels béns i drets afectats per les obres de referència. Per tant, s'escau donar compliment a l'article 52 LEF i concordants del REF, i procedir a l'alçament de les corresponents actes prèvies.
  
D'acord amb això, aquest Ajuntament d'Alcoi, en compliment del que s'estableix en la regla 2.ª de l'article 52, ha resolt:
  
Convocar els propietaris i titulars de drets que consten en la relació de béns i drets afectats per l'expropiació que es farà pública en el Diari Oficial de la Generalitat Valenciana, en el Butlletí Oficial de la Província d'Alacant, en el diari Las Provincias, i al tauler d'edictes perquè compareguen a l'alçament de les actes prèvies corresponents:
  
A l'acte hauran de comparéixer els titulars dels béns i drets que s'expropien, per sí o a través de representant, proveïts del document nacional d'identitat, dels títols de propietat o dels drets que ostenten, el darrer rebut de l'IBI, i es poden acompanyar, a costa seua, de perit i notari. L'assenyalament es comunicarà mitjançant una citació individual a tots els propietaris i titulars de drets. La publicació de la relació d'interessats a butlletins i periòdics, així com al tauler d'edictes, valdrà de citació per als qui siguen desconeguts o se n'ignore el domicili.
  
D'acord amb el estableix l'article 56.2 REF, fins al moment en què es procedisca a l'alçament de les actes, els propietaris i aquelles persones els drets o interessos legítims dels quals s'hagen pogut ometre en aprovar la relació de béns i drets afectats, podran formular davant l'ajuntament al·legacions a l'efecte d'esmenar errades materials provocades en el moment de confeccionar la relació.
  
Les persones interessades tindran a disposició seua l'expedient i els plànols parcel·laris a l'ajuntament.